*LN 354-1149/2023-3 (b)*

**RAZPISNA DOKUMENTACIJA**

**za sofinanciranje projektov nevladnih organizacij in neprofitnih organizacij v MOL za leto 2024 s področja varstva okolja – sklop B**

1. **Predmet javnega razpisa**

Na podlagi ciljev, zapisanih v Viziji razvoja do 2025 in drugih področnih strategij Mestne občine Ljubljana (v nadaljnjem besedilu: MOL), želi MOL s sofinanciranjem projektov okoljskih nevladnih organizacij in neprofitnih organizacij v letu 2024:

* spodbujati delovanje nevladnih in neprofitnih organizacij v smislu uveljavljanja načela varstva okolja in narave oziroma trajnostnega razvoja,
* razširjati partnerstvo med javnim sektorjem in civilno družbo,
* oblikovati stimulativno okolje za razvoj in izvedbo zelenih delovnih mest in ekoinovacij,
* spodbujati mreženje znotraj samega nevladnega in neprofitnega sektorja oz. med različnimi partnerji varstva okolja in narave.

Sofinancirani bodo le projekti/aktivnosti, ki bodo izvedeni na območju Mestne občine Ljubljana, in sicer:

* **Sklop B: Aktivnosti na področju naravovarstveno pomembnih vrst, ki vključujejo ozaveščanje in izobraževanje o pomenu ohranjanja biodiverzitete in/ali analizo stanja naravovarstveno pomembnih vrst izbranega območja MOL s predlogi ukrepov**

Na razpis za sofinanciranje se lahko prijavi tudi tekoče projekte v delu, ki še niso sofinancirani iz javnih sredstev. Mestna občina Ljubljana bo sofinancirala le projekte, ki bodo za udeležence brezplačni.

Posamezna okoljska nevladna in neprofitna organizacija lahko prijavi na posamezen sklop javnega razpisa največ 2 (dva) projekta. Če bo vlagatelj na posamezen sklop vložil več kot 2 (dva) projekta, bosta v nadaljnjo obravnavo vzeti prvi dve prispeli vlogi, ki ju bo kot takšni evidentirala Mestna občina Ljubljana. Isti projekt se sme prijaviti samo na en sklop.

Projekti/aktivnosti morajo biti zaključeni **najkasneje do 28. oktobra 2024,** kar pomeni, da mora sofinancer končno poročilo prejeti najkasneje na omenjeni datum.

**2. Merila za ocenjevanje in vrednotenje vlog ter pogoji za izbor projektov/aktivnosti v sofinanciranje**

Najnižje število točk, ki ga mora doseči projekt/aktivnost pri merilih sklopa B je **50 točk**. Mestna občina Ljubljana bo sredstva dodeljevala na podlagi doseženih točk pri ocenjevanju vlog, začenši pri najvišje ocenjenih vlogah, do porabe razpoložljivih sredstev.

V kolikor se na enem sklopu ne porabijo vsa razpoložljiva sredstva, se neporabljena sredstva prerazporedijo na drug sklop.

**Sklop B:**

|  | **MERILA** | **Maks. točke** |
| --- | --- | --- |
| **1.** | **Vsebinska kakovost projekta/aktivnosti**  | **30** |
|  | * vsebinsko zelo kakovosten projekt/aktivnost
* vsebinsko srednje kakovosten projekt/aktivnost
* vsebinsko slabše kakovosten projekt/aktivnost
* vsebinsko nekakovosten projekt/aktivnost
 | 302050 |
| **2** | **Število različnih izobraževalnih/ozaveščevalnih dogodkov oz. število uporabnikov/obiskovalcev** | **25** |
|  | * nad 10 aktivnosti ali nad 300 uporabnikov/obiskovalcev
* 7–10 aktivnosti ali od 200 do 300 uporabnikov/obiskovalcev
* 4–6 aktivnosti ali od 100 do 200 uporabnikov/obiskovalcev
* manj kot 4 aktivnosti ali do 100 uporabnikov/obiskovalcev
* brez
 | 25151050 |
| **3** | **Obseg obdelave (velikost obdelanega zajetega območja, zahtevnost metodologije in število ciljnih vrst)** | **25** |
|  | * obseg obdelave je velik
* obseg obdelave je sreden
* obseg obdelave je nizek
* brez
 | 251550 |
| **4.** | **Reference nevladnih organizacij ali neprofitne organizacije s področja poznavanja proučevanih taksonomskih skupin (2019 – 2023)** | **20** |
|  | * ima več kot 3 reference
* ima od 1 do vključno 3 reference
* ima eno referenco
* nima referenc
 | 201050 |
|  | **SKUPAJ** | **100** |

1. **Prijava na razpis**

Vlagatelj lahko sodeluje v postopku ocenjevanja, če je njegova **vloga popolna**, kar pomeni, da v celoti izpolni in predloži vse zahtevane dokumente iz razpisne dokumentacije:

**SKLOP B:**

* + 1. izpolnjen obrazec vloge - **priloga 1**
		2. izpolnjen obrazec - vsebina projekta/aktivnosti - **priloga 2B**
		3. reference - **priloga 3B**
		4. izpolnjen obrazec - finančno ovrednotenje ter prihodki - **priloga 4B**
		5. izpolnjen vzorec pogodbe - **priloga 5B**

**SKLOP B:**

**ad priloga 1**

Vlagatelj izpolni vse zahtevane podatke in podpiše izjavo o sprejemanju pogojev razpisa.

**ad priloga 2B**

Projekti/aktivnosti morajo biti **podrobno razdelani:**

* natančen opis aktivnosti naj vsebuje natančen opis projekta s terminskim in finančnim načrtom. Pri ozaveščevalnih aktivnostih naj bodo navedene ciljne skupine, opisi aktivnosti in pripisani predvideni dosegi aktivnosti. Analiza stanja naj vsebuje navedbo taksonomske skupine z navedenimi ciljnimi vrstami, podroben načrt terenskega dela z navedbo območja ali območij, kratkim opisom metodologije (metoda dela, metoda vrednotenja), terminskim in finančnim načrtom. Med sicer enako ocenjenimi prijavami za analizo stanja območja bodo večje število točk prejele prijave, ki bodo predvidele oddajo natančnih prostorskih podatkov popisov (natančna lokacija s koordinatami, popisovalec, datum, vrsta) in ki se bodo izvajale aktivnosti na vzhodnem delu MOL (katastrske občine Podmolnik, Sostro, Volavlje, Javor, Lipoglav, Trebeljevo).
* projekt lahko pokriva samo ozaveščevalne aktivnosti ali samo analizo stanja, lahko pa oboje. V končnem poročilu pri projektih, ki bodo analizirali stanje vrst, naj bodo na koncu predlagani ukrepi za morebitno izboljšanje stanja.
* **obseg obdelave** bo upošteval velikost obdelanega območja v povezavi z velikostjo proučevane taksonomske skupine in zahtevnosti metod.

natančen **opis informiranja, izobraževanja in ozaveščanja** meščanov o pomenu projekta in izvajanju tovrstnih projektov. Kot informativna/izobraževalna/ozaveščevalna aktivnost se šteje: izvedba predavanja, delavnic, priprava posebne spletne strani, priprava razstave, objava izobraževalnega prispevka v glasilu Ljubljana ali glasilih četrtnih skupnosti oz. drugih časopisih in sredstvih javnega obveščanja, objava na socialnih omrežjih, izdelava delovnih listov ali drugih gradiv za osnovne šole ali vrtce, odprtje bloga, izdelava publikacije, izdelava plakata, vzpostavitev svetovalnega telefona in podobno. Večje število točk bo dobil tisti projekt, ki bo tekom poteka projekta predvidel več različnih (prej navedenih) izobraževalnih/ozaveščevalnih aktivnosti oz. bo dosegel večje število uporabnikov oz. obiskovalcev dogodka.

**Projekti, ki vsebinsko ne bodo ustrezni oziroma ne bodo vsebovali aktivnosti ozaveščanja in izobraževanja ali analize stanja naravovarstveno pomembnih vrst določenega območja, bodo zavrnjeni in jih področna komisija ne bo obravnavala.**

Prejemnik se zavezuje, da bo poskrbel za varnost pri izvedbi projekta, in sicer tako svojih delavcev kot drugih udeležencev projekta. Mestna občina Ljubljana ne odgovarja za morebitne zdravstvene težave prejemnikovih delavcev kot tudi drugih udeležencev projekta, ki bi nastale kot posledica oziroma v povezavi z izvedbo projekta po tej pogodbi.

**ad priloga 3B**

V obrazcu je potrebno navesti in na kratko opisati reference nevladne organizacije ali neprofitne organizacije o izvedenih aktivnostih ozaveščanja, izobraževanja ali popisa vrst ustrezne taksonomske skupine ter predlaganimi ukrepi za izboljšanje stanja vrst v letih od 2019 do vključno 2023.

**ad priloga 4B**

V obrazcu je potrebno navesti in opisati vse načrtovane izdatke. **Posebej morajo biti označeni tisti stroški, za katere se pričakuje, da bodo sofinancirani s strani Mestne občine Ljubljana in bodo porabljeni do 28. oktobra 2024.** Navesti je potrebno tudi vse ostale predvidene, zagotovljene in pridobljene vire sofinanciranja in po možnosti dodati dokazila. Potrebno je navesti tudi pričakovano višino zaprošenih sredstev sofinanciranja s strani Mestne občine Ljubljana (tudi v %).

**Če bo vlagatelj v obrazcu 4B navedel stroške, ki naj bi jih sofinancirala Mestna občina Ljubljana in ki ne štejejo med upravičene, bodo le-ti odšteti od vsote zaprošenih sredstev.**

Obdobje upravičenosti stroškov je od pravnomočnosti sklepa o izbiri do 28. 10. 2024.

Da bi bili stroški upravičeni:

* morajo biti povezani s predmetom razpisa in predvideni v finančni konstrukciji projekta,
* morajo biti potrebni za uspešno izvajanje projekta/aktivnosti,
* morajo biti razumni in v skladu z načeli dobrega finančnega poslovanja, zlasti glede cenovne primernosti in stroškovne učinkovitosti,
* morajo dejansko nastati,
* morajo biti prepoznavni in preverljivi,
* morajo biti podprti z izvirnimi dokazili,
* morajo biti evidentirani v skladu z ustrezno računovodsko prakso ter prijavljeni v skladu z zahtevami veljavne računovodske prakse ter v skladu s pravili davčne in socialne zakonodaje,
* niso in ne bodo financirani od drugih sofinancerjev projekta.

V zvezi s sofinanciranjem programov so upravičeni naslednji stroški, če ustrezajo kriterijem, določenim v prejšnjem odstavku:

* stroški nakupa delovnih pripomočkov (material za izdelavo, rokavice, orodje …),
* stroški informiranja in ozaveščanja,
* najem zemljišča,
* plače in drugi stroški zaposlenih, vključenih v izvedbo projekta/aktivnosti; na dokazilu mora biti navedeno število opravljenih ur/mesec in znesek,
* potni stroški in dnevnice za osebje, če jih je moč opravičiti z izvajanjem projekta/aktivnosti in so skladni z običajno prakso na tem področju,
* stroški zunanjih izvajalcev, vezanih neposredno na projekt/aktivnost (plačila avtorskih honorarjev, plačila za delo preko študentskega servisa, plačila po pogodbah o opravljenih storitvah).

Mestna občina Ljubljana ne bo sofinancirala stroškov investicij in nakupa osnovnih sredstev, razen potrebnega orodja za izvedbo ukrepov in za to potrebne delovne zaščite.

Stroški morajo biti dokumentirani npr. z računom, avtorsko pogodbo, potnim nalogom, ipd. ter dokumentom, iz katerega je razvidno, da so bili stroški tudi plačani.

Morebitna potrebna dovoljenja oz. soglasja za izvedbo projekta pridobi prejemnik sredstev.

**ad priloga 5B**

Del razpisne dokumentacije je tudi vzorec pogodbe, ki ga je treba **natančno prebrati in izpolniti podatke o vlagatelju ter ga podpisanega in žigosanega priložiti prijavi na razpis**. Vzorec pogodbe je informativen, podpis pa pomeni seznanitev s pogodbo in pristanek na pogoje v njej.